**Concursul Bunelor Practici în domeniul tineret municipiul Bălți**

Direcția Învățământ, Tineret și Sport anunță desfășurarea **Concursului Bunelor Practici în domeniul Tineret - 2018,** pentru tinerii din instituțiile de învățământ și organizațiile de tineret din mun. Bălți, la următoarele categorii:

1. Cea mai activă organizație/asociație/centru de tineret din mun. Bălți;
2. Cel mai activ lucrător de tineret din mun. Bălți;
3. Cea mai reușită inițiativă a tinerilor implementată în mun. Bălți;
4. Cel mai activ tânăr din mun. Bălți;
5. Cel mai reușit spot video realizat de tineri cu tematica **”În ritmul tinereții”**  din mun. Bălți;
6. Cea mai reușită lucrare realizată de tineri:
* Poezie/proză;
* Desen;
* Aplicație;
* Poză;
* Poster;

***REGULAMENTUL***

***CONCURSUL BUNELOR PRACTICI ÎN DOMENIUL TINERET***

**SCOPUL CONCURSULUI**: mobilizarea și stimularea tinerilor/instituțiilor de tineret din municipiul Bălți în vederea participării active în viața comunității.

**CINE POATE PARTICIPA:** concursul este anunțat pentru toți tinerii din municipiul Bălți/instituțiile de tineret.

**REZULTATELE CONCURSULUI** vor fi anunțate în cadrul GALEI Bunelor Practici în domeniul Tineret, care va avea loc 16 noiembrie 2018 în incinta Centrului de Cultură și Tineret din municipiul Bălți.

1. **Cea mai activă organizație/asociație/centru** **de tineret din municipiul Bălți;**

La această categorie pot depune dosarele organizațiile, asociațiile, centrele de tineret din mun. Bălți, care au implementat cel puțin un proiect de tineret pe parcursul anului 2018.

*DOSARELE VOR CONȚINE:*

* Cv-ul organizației/asociației/centrului de tineret;
* O scrisoare de motivare;
* Un dosar cu minim 20 fotografii de la activitățile implementate.
1. **Cel mai activ lucrător de tineret din mun. Bălți;**

La această categorie pot depune dosarele lucrătorii de tineret, care au implementat inițiative pentru tineri, au coordonat activitatea tinerilor sau a grupurilor de tineri, au fost mentori în realizarea și implementarea inițiativelor desfășurate de tineri, au lobat la nivel local/național interesele tinerilor.

DOSARELE VOR CONȚINE:

* CV-ul aplicatului;
* O scrisoare de motivare;
* Un dosar de fotografii cu minim 15 poze de la activități;
* O descriere a inițiativei implementate/mentorate/coordonate cu indicarea temei, scopului, obiectivelor, beneficiarilor si rezultatelor obținute;
* Certificate de participare la diverse acțiuni/formări/succese atinse;
* Scrisoare de recomandare din partea instituției corespunzătoare.
1. **Cea mai reușită inițiativă a tinerilor implementată în mun. Bălți;**

La această categorie pot depune dosarele grupurile de tineri din instituțiile de învățământ, membrii asociațiilor obștești și centrelor de tineret, grupuri de inițiativă locale, care au implementat inițiative de interes comunitar sau au răspuns la necesitățile tinerilor pe parcursul anului 2018.

DOSARELE VOR CONȚINE:

* O descriere a inițiativei în Power-Point cu poze, care va conține scopul, obiectivele, beneficiarii si rezultatele implicării ideii;
* Un dosar cu fotografii, minim 5 poze;
* O scrisoare de motivație cu indicele datelor de contact a grupului.
1. **Cel mai activ tânăr din municipiul Bălți;**

DOSARELE pentru această categorie pot fi înaintate de instituțiile de învățământ, asociațiile obștești, centrele de tineret sau grupurile de inițiativă din mun. Bălți.

Candidații pentru nominalizare trebuie să manifeste activism civic, performanțe și inițiative în dezvoltarea domeniului tineret și a comunității.

DOSARUL VA CONȚINE:

* Cv-ul candidatului;
* O scrisoare de motivare din partea candidatului;
* Un demers din partea instituției sau organizației care înaintează candidatura, cu descrierea detaliată a inițiativelor implementate de candidat;
* Un dosar cu minim 5 poze de la inițiativa implementată.
1. **Cel mai reușit spot video realizat de tineri cu tematica ,,În ritmul tinereții,, din mun. Bălți;**

Materialele video pot fi filmate cu camere profesioniste, de amator sau cu telefonul mobil. Spoturile video nu trebuie să depășească durata de 5 minute și urmează să prezinte cele mai interesante aspecte a temei propuse ,,În ritmul tinereții”.

DOSARELE VOR CONȚINE:

* Spoturi video, care nu vor depăși durata de 5 minute;
* O scrisoare de motivare cu date de contact a autorului/grupului aplicat la concurs, titlul spotului și mesajul scurt transmis;
* O scurtă descriere a ideii propuse în spot video.
1. **Cea mai reușită lucrare realizată de tineri:**
* **Poezie/proză;**
* **Desen;**
* **Aplicație;**
* **Poză;**
* **Poster.**

Mesajul lucrărilor urmează să fie adresat tinerilor sau să abordeze direct/indirect viața acestora, să promoveze implicarea tinerilor în viața comunității sau să prezinte soluții la problemele/necesitățile stringente ale acestora.

DOSARUL VA CONȚINE:

-Cv- ul aplicatului;

* Poezia de maxim format A4;
* Desen format A3 realizat în creion/guaș/acuarelă;
* Aplicație din material reciclabil format A4;
* 3 poze A4;
* Toate creațiile vor avea un titlu, o scurtă descriere a ideii propuse.

 Dosarele pentru toate categoriile de concurs urmează a fi depuse la Direcția Învățământ, Tineret și Sport mun. Bălți**, biroul 425, până la 02 noiembrie 2018**, de luni până vineri, în perioada de timp 8:00-17:00 (pauză de masă 12:00-13:00).

Dosarele vor fi examinate de grupul de lucru creat de către comisia specializată.

**Detalii la telefonul : 0231-2-13-40**

**PENTRU A CÂȘTIGA - aplică!**